Referat fra Samarbeidutvalg/ Skolemiljøutvalg 6.10.2026
Til stede: Politisk oppnevnt representant Roar Gundersen, FAU- leder Børre Hjertnes, ansattrepresentanter Linn B Thorbjørnsen og Julie Lorentzen, elevrådsrepresentanter Christian L. Jørgensen og Olav B. Halvorsen samt u.t.
Forfall: Egil Olsen og Bergljot Haga
Sak 11/ 2026 Konstituering
· Leder: Børre Hjertnes
· Nestleder: Egil Olsen
· Sekretær: Olav Vikse
Sak 12/ 2026 Om utvalgets rolle og rammer
· Kort gjennomgang av årshjul, sammensetting og møteplan
Sak 13/2026 Læringsmiljø
· Elevrådsrepresentantene presenterer planene de har for miljøskapende arrangementer gjennom skoleåret og om viktigheten av Miljødagene i oppstart av hvert skoleår. De verdsetter aktiv læring og kunne ønske at alle lærerne så på dette som en viktig metode for læring. På spørsmål om rusmidler på skolen er deres opplevelse at dette ikke er noe som preger skolen, men at det nok forkommer noe snusing og e-sigaretter. Det er imidlertid lenge siden de har kjent sigarett-lukta på doene. 
· Roar Gundersen deler kort om hvor han opplever skolestruktursaken nå står i bystyret. Det snakkes om omkamper, men han tror selv at saken nå vil bli gjennomført. Når det gjelder vedtaket om å se på strukturen i vest tror han dette vil bli avgrenset til Strømmen skole i 2027. Roar forteller også om planene for utvidelse av Nedenshallen – noe som skaper stort engasjement. Vi får også noen gode refleksjoner rundt PISA- resultatene og er innom både foresattes og skolens rolle og ansvar for å imøtekomme utfordringene som ligger her.
· Børre forteller om ventilasjonssaken på barnetrinnet der utfordringene med for dårlig inneklima har vart altfor lenge. Skole, eiendomsdrift, FAU og kommuneoverlege har tett dialog og en struktur på oppfølging av saken – der bl.a. kommuneoverlegen får resultatene fra monitorering av temperatur og CO2- metning gjennom dagene og ukene. Det er legen som har ansvar og myndighet til å vurdere om forholdene blir så uforsvarlige at skolen bør stenges. Den tekniske delen vi venter på kommer etter planen til leverandør i Norge 7.10. Vi er lovet rask levering til Arendal, og Bravida har lovet rask montering – så det kan være grunn til optimisme.
· Sosial læring og livsmestring v/ rektor: En kort gjennomgang av skolens planer samt elevenes store bidrag gjennom trivselslederprogrammet.
· Skoleregler v/ rektor: Kort redegjørelse av skoleregler som nå er forskrift og lik for alle skolene i Arendal. Vi dveler ved mobilbruk og smartklokker. Skolen samler i stadig større grad inn mobiltelefoner. Vi har lenge gjort det på U-trinn, men nå er det nødvendig også på mellomtrinn. Skolen blir bedt om å vurdere å samle inn mobiler helt ned på 4. trinn samt samle inn smart -klokker helt ned på 1. trinn.
· Økonomi v/ rektor: Skolen har et overforbruk på hele 14% pr 31.8.2026. Effekten av en rekke tiltak ser vi slår inn på oktoberlønn, og vi forventer at overforbruket reduseres godt innen årets utgang
· Diverse: 
· Vi hadde en enkel men fin markering av skolens 50 års jubileum; med tale av ordfører og særdeles flotte taler av Thea og Nicolay på 7. trinn.
· Vi får snart ny hjemmeside. Det er gjort en stor jobb, og ny side lanseres om kort tid.
· Vi har nå fått godkjent en permanent justering av lederressursen der den mest synlige effekten er 2 avdelingsledere på B-trinn: Dag Grøtterud 1-4 og Helle Vignes 5-7. Helle har hatt stillingen som en prosjektstilling et drøyt år, men er nå fast tilsatt. 
Ref Olav Vikse, rektor

